પ્રકાશભાઈની ઇચ્છા એવી, કે એમના મૃત્યુને આનંદ અને ઉલ્લાસથી ઉજવાય. ‘શોક રાખશો નહીં. મૃત્યુ તો એક નવી સફર છે, તેનો શોક ન હોય! હા, એ છેલ્લી સફ‍રમાં બેગમ અખ્તરની ગઝલો સાંભળવા મળે તો સારું!’ અને સાચે જ હર્ષાબહેને સ્મશાનયાત્રા અને તેમની પ્રાર્થનાસભામાં ચુપચાપ બેસી રહેવા કે ભજન-ધુન ગાવા-વગાડવાને બદલે એ સમયે બેગમ અખ્તરની ગઝલોની કૅસૅટ વગાડીને પ્રકાશભાઈની અંતિમ સફ‍રને બેગમમય બનાવી દીધી હતી!